Veturin er komin, og á háskúlanum á Sandi hava vit enn spelki vakurt og litríkt grønmeti, ið osar av saft og kraft! Eitt upplagt høvi til skeið um matgerð við meiri grønmeti. Vælkomin til“ Grønur vetur” fyrst í feburar! Hvat merkir tað í roynd og veru at eta grønt? At eta meiri grønmeti, sjálvsagt; men tað at eta grønt merkir eisini at eta burðardygt, og at eta mat sum er góður fyri okkum og fyri umhvørvið. At eta grønt merkir at eta tað, sum er í nærumhvørvinum, og at eta tílíkt, sum mangan ikki verður gagnnýtt, hóast tað bæði smakkar væl og er góður matur. Skeiðið‘ Grønur vetur’ fer at snúgva seg um júst hetta-um at samantvinna plantuføði, føroyska siðvenju og kostfrøði. Plantuføðin hevur høvuðsleiklutin, og kjøtið hjáleiklutin, ella púrt ongan leiklut!